Mik Longobardeath

La **Ul Mik Longobardeath band**, cognossuva anche domà come i **Longobardeath**, a l'è un compless Hard-Rock / Punk / Folk,  indova i canzon hinn cantaa domà in lengua milanesa, hinn stai fondaa da el loeur cantant **Ul MIk** ( VEXED ) in del 1993; prima a l'era domà el soo progett solista, adess invece a l'è propri un compless.

I Longobardeath hinn stai ciamà, insema ai Legnanesi, come i salvador de la lengua milanesa, dal giurnal ingles *The economist*.

## Biografia
Dopo un poeu de Demo-Tape per faa promozion tra el 1993 e el 2003, in del 2005, el vegn pubblicaa la raccolta de inedit e canzon del vivv Ki l'è dur. Des canzon de thrash/heavy cantaa in Milanes, inclus la reinterpretazion de Ace of Spades di Motörhead cont i parol adeguatament riscrivu. In del 2007 el vegn pubblicaa el disco "Polenta violenta", con denter in vest de ospit Andreas "Gerre" Geremia di todesch thrashers Tankard e l'ex Necrodeath John. A dicember 2008 el vegn pubblicaa el terz disco "Bonarda bastarda" con la partecipazion de Nanni Svampa, Pino Scotto, Andy Panigada di Bulldozer, Gli Atroci. Dal tour del vivv, hinn stai traa i registrazion del cd / dvd Alcolico Laiv, stampaa in del otober 2010.

Dal agost 2011, el vegn portaa innanz anche el spettacol ciamaa "Senza Curent - Acustic Rochenroll", indova l'accompagnament musical el diventa pussee classic e tranquill, pussee visin al southern rock, country e d'ispirazion Western. A la fin dell'istess ann, el vegn anche pubblicaa l'album "Ball de Nadal", disco ironic, ma anche critic su sprecc e roba traia via per nagott in del period natalizi. In del otober del 2012 el vegn pubblicaa l'album "Calibro Rovente", ispiraa al poliziesc anni '70 e ligaa ai stori de la mala milanesa del secol passaa. La canzon principal l'è Luciano, dedicada all'ex lader e pittor Luciano Lutring, el solista del mitra. L'ann a vignì, in compagnia de tucc i musicisti, noeuv e vecc, i Longobardeath fan festa per i 20 ann de carriera, cont un concert fai el 20 de luli 2013, in occasion del Rock Inn Somma Open Air Fest a Somma Lombardo (Vares). De chela esibizion el vegn pubblicaa a november el DVD ufficial, ciamaa Rock Inn Laiv. L'ann el se sera con un mini tour de Nadal, induva la band la sona anche i canzon tipic de chel period chi; lultim concert el vegn fai el 31 de dicember 2013, in occasion del Metal New Year Fest., insema al "Onkel Tom Angelripper", de già leader di thrashers "Sodom" e present a la manifestazion cont el soo omonim progett hard rock/Schlager.

In del november 2014, el vegn pubblicaa el noeuv album intitolaa "Old time balabiott", mixaa e masterizzaa dal Mattia Stancioiu, già cognossù come ex batterista de la metal band Labyrinth. El disco el marca gioo un ritorno ai robb alegher e distess dei primm lavurà, senza desmentegà una quai critica social crisi economica e politica del moment. ghe denter 18 noeuv canzon in file mp3 extra, ben alter duu dischi dal vivv, in total hinn 54 canzon. Ul Mik l'ha dichiaa che: "in temp de crisi dura e pesanta, l'è giust regalaa pussee de un sorris a tucc i noster fans, in particolar a tucc chi finiti in disgrazia per colpa de che moment brutt chi, semper bel dur gent!". In del 2016, i Longobardeath sonen al Rugby Sound Fest insema al Davide van de Sfroos. Semper l'istess ann, l'acoustic set el diventa un duo, in collaborazion cont el chitarrista Steve Volta (Pino Scotto band / Perpetual Fire) . 

In del Luli  2018 el vegn publicaa l'album "Lurido  Laiv". A l'è un album del vivv indova han sonà tucc i amis e musicisti che ha manda innanz la band in di ultim ann. In del 2020, hinn stai pubblicaa el video e el disco, cont el medesim nomm " All you can shit ... Pirla!"; da ch'el disco chi innanz a ghè stai un cambi de direzion artistica. Meno stori e canzon ligaa a osteria e tradizion, ma pussee material critic su la vita moderna de la metropoli. Insema al Milanes i testi hinn diventaa pussee articulà con denter nomm e riferiment a la parlada piena de "inglesadi" e "giargianadi" de la fauna umana che ghe in gir a Milan al dì'd'incoeu. 

El grupp el gh'ha dovù de staa indree un poeu cont i concert per culpa del Covid 19. In del 2022 i sonen a Berghem insema ai Bardomagno ed in del 2023 in occasiun del radun de "Feudalesimo e Libertà", i sonen e i fan festa per i 30 ann de esistenza. Istess dì el vegn presentaa el noeuv singul/video ciamà "Vegan carnivore revenge". Dopo la publicazion del singol "City Life", finalment el 5 de November del 2025 el vegn publicaa el noeuf album "Avanzi de balera", che el conferma la svolta metropolitana del grupp. El disco a l'è stai fai in Cd, in formato ciav Usb ed anche come "No-Disk"; in pratica a l'è una edizion con denter tanti gadget e poster, ma ghe minga denter el disco in vinile e a ghe domà la copertina stampada in Pvc; a l'è una edizon special con denter anche una lettera piena de imprecazion vers a la gent che fa collezion de dischi e la se ricorda puu che prima de la materia de mett in vetrina, l'è pussee impurtant la fadiga che l'artista el fa a mett insema i canzon e i testi.

## Furmaziun

### I sonadur:
**Ul Mik** - Voce (1993 - presente)

**Ul Marco** - Chitarra (2007-2010 / 2016 - presente)

**Piz** - Chitarra (2008, 2016 session, 2022 - presente )

**Overteo** - Basso (2017 - presente)

**Il Mori** - Batteria (2021 - presente)

**Steve Volta** - Chitarra / Chitarra acustica ( Set acustico,. 2016 - presente)

### I sonadur che gh'eran prima:
**Andy C.**- Chitarra (1993-1994)

**Flavio B.** - Batteria (1993-1994)

**Gualtiero B.** - Chitarra (2002-2004)

**Andrea T.** - Chitarra (2002-2004)

**Lorenzo Bocca** - Batteria (2002-2004)

**Ul Rob** - Chitarra (2005-2013)

**Ul Teo** - Basso (2005-2013)

**Ul Giurgin** - Batteria (2005-2016)

**Ul Claudio** - Basso (2002-2004 / 2013-2016)

**Mirko** - Chitarra elettrica e acustica (2011-2016)

**Moreno** - Chitarra elettrica e acustica / basso / batteria / percussioni (2011-2018)

**Serz** - Batteria (2016 session / 2018 - 2019)

**Il Villa** - Chitarra (2018-2021)

### I sonador sessiun del vivv:
**Lorenzo "Txt" Testa** - chitarra (2008)

**Leo "Unto" Filace** - chitarra (2010-2012)

**Sam** - chitarra (2010-2012)

**Umbe** - basso (2010)

**Azzi** - chitarra (2010)

**Don Vito** - chitarra (2013-2014)

**Vince** - basso (2013-2014)

**Umbo Dust** - chitarra (2016)

**Mattia Rubino** - batteria (2018,2022,2025)

**Marika** - basso (2020)

**Damian** - batteria (2020)

**Nikolay** - Chitarra (2023-2025)

**Dexx** - basso (2024)

## Discografia

### Album
2005 - **Ki l'e' dur**  (Anger Music)

2007 - **Polenta violenta** (Metal Voltage / Andromeda)

2008 - **Bonarda bastarda** (Pongo Music / Self )

2011 - **Ball de Nadal**  (Fonola / Andromeda)

2012 - **Calibro rovente** (Fonola / Andromeda)

2014 - **Old Time Balabiott** (Anger Music / Punishment 18)

2016 - **Milanogalera** (Anger Music / Vomit Arcanus) Digit. - Acoustic

2020 - **All you can shit ...Pirla!** (Anger Music / Punishment 18)

2025 - **Avanzi di balera** (Anger Music)

### Album del vivv
2010 - **Alcolico Laiv** (Anger Music)Cd + Dvd

2013 - **Milanoktoberfest** (Anger Music / Vomit Arcanus) Digit.

2013 - **Senza Curent** (Anger Music / Vomit Arcanus) Digit. - Acoustic

2013 - **Metal New Year Laiv** (Anger Music / Vomit Arcanus) Digit.

2018 - **Lurido Laiv** (Anger Music / DeathStorm / Punishment 18) Cd

2022 - **Laiv You Can Shit ...Pirla!** (Anger Music / Vomit Arcanus) Digit.

### Singol
2007 - **Polenta violenta** ( Anger Music ) Digit. Video

2008 - **Bonarda bastarda** ( Anger Music ) Digit. Video

2008 - **Acciaio biancoblu** (Pongo Music / Self )

2009 - **L'ass de picch** (Iron Tyrant)

2011 - **F.B.L.O**.(split con F.F.A.) (Anger Music)

2011 - **A l'e' festa!** (split con Bepi & the Prismas) (Anger Music / Buti prod.)

2013 - **Luciano** ( Anger Music ) Digit. Video

2020 - **All you can shit ...Pirla!** ( Anger Music ) Digit. Video

2023 - **Vegan Carnivore Revenge** ( Anger Music ) Digit. Video

2024 - **CityLife** ( Anger Music ) Digit. Video

### Box set
2008 - **Sacch de picch**  (Anger Music)

2011 -  **Cavell de Nadal**  (Anger Music)

2012 - **Milano a mano armata**  (Anger Music)

2015 - **100%** (Anger Music)

## Riferiment


## Ligam de foeura
*El sitt ufizial
*El Feisbuc di Longobardeath
*El Instagram di Longobardeath